
DEN   SANDE   RELIGION 

af  Dr.  Lowell  L.   Bennion.  - 


Mormonismen  gør  Krav  paa  at  være  den  eneste  sande 
Religion?  Hvad  nu  om  dette  Krav?  Hvad  er  Kendetegnene 
paa  den  sande  Religion? 

Dannet  af  Mennesker  eller  guddommelig? 
SKravet:  Mange  Mennesker  betragter  ikke  Religionen  for 
at  være  andet  end  Menneskets  Tanker  om  Gud.  De  hen- 
viser til  det  primitive  Menneske,  der  tilbeder  Naturens  Kræfter, 
fordi  det  frygter  dem.  Naar  De  kaster  et  Blik  paa  Religi- 
onens Historie,  ser  De,  hvorledes  Menneskets  religiøse  Ideer 
og  Tanker  gradvis  er  blevet  forandrede.  I  vor  Tid  er  det 
ofte  ikke  muligt  at  kunne  udskille  Religion  fra  Filosofi  eller 
den  Gren  af  Filosofi,  vi  kender  som  Etik. 

Er  et  saadant  Synspunkt  berettiget?  Er  Religion  blot  et 
Produkt  af  Menneskets  Forstand?  Hvis  den  er  det,  saa  er 
vor  Tilbedelse  af  Gud  kun  Daarskab.  Vi  maatte  hellere 
lytte  til  Verdens  største  Mænd  og  følge  dem.  Folk,  der  har 
mistet  deres  Tro  paa  Religion,  gør  ofte  dette. 

Sand  Religion  maa  komme  fra  Gud.  Den  er  blevet  skænket 
os  af  en  højere  Magt,  som  forstaar  mere  og  derfor  kan 
forlange  og  fortjene  Opmærksomhed.  Deri  ligger  Religionens 
store  Værdi.  Mennesket  kan  finde  Hjælp  og  Vejledning  hos 

en  højere  Intelligens.  Hvis  en  Religion  ikke  kan  til- 
byde Mennesket  denne  Hjælp,  er  den  ikke  bedre  end  Men- 
neskets egen  begrænsede  Tænkning. 

Hvilke  Religioner  gør  Krav  paa  at  være  en  guddomme- 
lig Kundskabskilde?  Orientens  store  Lærere  følte  sig  inspi- 
rerede, og  uden  Tvivl  var  de  det;  men  ingen  af  dem  und- 
tagen de  jødiske  Profeter,  Kristus  og  Muhammed  gjorde 
Krav  paa  at  være  blevet  kaldet  og  instrueret  af  Gud  —  af 
en  individuel  og  personlig  Intelligens. 

Hvad  med  de  talrige  kristne  Kirker  og  Sekter?  Katoli- 
cismen gør  Krav  paa,  at  dens  Ledere  og  Medlemmer  mod- 
tager guddommelig  Aabenbaring?  Hvor  findes  disse  Aaben- 
baringer?  Medens  de  store  Reformatorer  og  de,  der  ikke 
var  saa  store,  følte  sig  inspirerede  og  retfærdiggjorte  i  deres 
Gerninger,  gjorde  nogen  af  dem  da  Krav  paa,  at  de  mod- 
tog Aabenbaring  fra  Gud?  Fremkom  nogen  af  dem  med 
Sandheder,  der  ikke  allerede  var  kendte  og  fandtes  ned- 
skrevne? Gav  nogen  af  dem  Verden  større  Forstaaelse  af 
Jesu  Kristi  Evangelium?  Har  vi  fra  dem  modtaget  Vejled- 
ning og  Magt,  som  en  hvilken  som  helst  intelligent  og  villig 
Person  ikke  kunde  have  faaet  gennem  Selvstudium  af 
de  hellige  Skrifter? 

Naar  vi  stiller  disse  Spørgsmaal  er  det  paa  ingen  Maade 
vor  Hensigt  at  forringe  disse  Mennesker.  Deres  Liv  er  in- 
spirerende og  deres  Indflydelse  vidtrækkende.  Ikke  desto 
mindre,  hvis  et  af  Beviserne  paa  den  sande  Religion  er,  at 
den  maa  komme  fra  Gud,  saa  maa  vi  søge  efter  dette  Be- 
vis. De  senere  Tiders  Reformatorer  og  Kirkeorganisatorer 
gør  paa  faa  Undtagelser  nær  ikke  Krav  paa  guddommelig 
Aabenbaring. 

Drengen  Joseph  Smith  var  uden  Tvivl  den  første  Mand 
siden  de  gamle  Apostles  Dage,  som  gjorde  Krav  paa  at 
have  modtaget  Aabenbaring  fra  en  personlig  Gud.  Endnu 
en  Gang  talte  Mennesket  i  Herrens  Navn.  Dette  Faktum 
er  interessant  ikke  alene  set  fra  det  Standpunkt,  at  det  op- 
fylder gammel  Profeti.  Det  er  betydningsfuldt  for  os  som 
et  Bevis  paa  den  sande  Religion.  Fra  først  til  sidst  kalder 
Joseph  Smith  en  personlig  Gud  for  Kilden  til  den  Religion,  som 

han  stiftede.  Hans  Krav  er  dristigt,  bemærkelsesværdigt  og 
logisk. 

Beviset:  Drømme  kan  skyldes  daarlig  Fordøjelse,  at  man 
spiser  for  sent  om  Aftenen  eller  har  spist  for  meget.  Syner 
kan  være  blot  et  Produkt  af  vor  Indbildningskraft.  Men  den 
sande  Religion  maa  ikke  blot  gøre  Krav  paa  at  have  mod- 
taget dens  Principper  fra  en  guddommelig  Kilde;  men  disse 
maa  ogsaa  til  Gengæld  bære  Vidnesbyrd  om  denne  Kilde. 
Det  er  vel  at  spørge  Drømmeren,  hvad  han  saa,  hvad  han 
hørte.  Hvad  har  de  Mænd,  som  har  gjort  Krav  paa  at 
have  talt  med  Gud,  efterladt  os?  Dette  er  en  virkelig  Prøve  paa, 
om  en  Religion  er  sand  eller  ej.  Grund  over  de  hebræiske 
Profeters  Lærdomme  og  Profetier.  Sammenlign  Kristi  Liv 
og  Lærdomme  med  Muhammeds  Liv  og  Lærdomme.  Sam- 
menlign de  Principper,  der  blev  aabenbaret  Profeten  Joseph 
Smith  med  Katolicismens,  Reformatorernes  og  de  moderne 
Kirkestifteres.  Hvor  findes  Sandheden? 
Myndighed:  Det  ganske  lille  Barn  truer  den  varme  Kak- 
kelovn, at  den  ikke  maa  brænde  det;  men  den  brænder 
det  alligevel.  Et  taabeligt  Menneske  forsøger  hyppigt  enten 
at  ignorere  eller  bryde  Naturens  Love.  Resultatet  deraf  er, 
at  dets  Anstrengelser  enten  viser  sig  at  være  frugtesløse 
eller  skadelige  for  det  selv  og  andre.  Den  taalmodige  Viden- 
skabsmand har  lært,  at  den  eneste  Maade,  hvorpaa  han 
kan  gaa  frem  i  sit  Liv  og  Arbejde,  er  ved  at  anerkende 
Eksistensen  af  Love  og  Kræfter,  at  anerkende  deres  Ind- 
flydelse, hvad  den  end  kan  være. 

Men  med  Religion  er  det  noget  andet.  Hvert  Menneske 
kan  tænke  og  gøre,  som  det  ønsker  paa  dette  Omraade. 
Der  findes  der  ingen  Rum  for  Dogmatisme.  Saaledes  tænker 
mange  af  os  bevidst  eller  ubevidst. 

Og  det  er  virkeligt  en  Dyd  at  kunne  være  tolerant  især 
overfor  andres  Trosbekendelser  og  Svagheder  eller  med, 
hvad  vi  tror,  er  andres  Svagheder  Man  kan  maaske  sige, 
at  Tolerance  er  det  bedste  Bevis  paa  den  sande  Religion. 
Den  største  Religionslærer  var  tolerant.  Læs  i  Forbindelse 
hermed  vor  Kirkes  11.  og  12.  Trosartikel. 

Nogle  Mennesker  gaar  til  Yderligheder  med  deres  Tole- 
rance. De  er  saa  tolerante  overfor  andre,  at  de  ikke  tænker 


76 

paa  deres  Velfærd.  De  er  saa  slappe  med  sig  selv,  at  de 
drives  omkring  ligesom  en  Bjælke  paa  de  mægtige  Bølger. 
Er  det  ikke  akkurat  lige  saa  vigtigt  at  have  Principper  og 
en  Basis  for  vor  Opførsel,  som  det  er  at  være  tolerant? 
Man  kan  udmærket  være  tolerant  og  paa  samme  Tid  have 
Principper.  Tænk  paa  Kristus,  Budda  og  Konfuses. 

Hvis  Religionen  skal  have  nogen  Værdi  maa  den  være 
indflydelsesrig  og  bydende.  Den  maa  fremstille  Principper 
og  religiøse  Sandheder.  Saakaldte  Love  og  Befalinger  er 
intet  andet  end  en  Fremstilling  af  religiøse  Principper.  En 
Kirke  er  ikke  dogmatisk,  fordi  den  har  Love  og  Principper. 
Den  vilde  i  Virkelighen  ikke  være  til  nogen  Nytte  eller  Gavn, 
hvis  den  ikke  havde  noget  at  byde  dens  Medlemmer.  Er 
Lægen  dogmatisk,  fordi  han  foreskriver  Leveregler,  der  er 
af  Betydning  for  Deres  fysiske  Sundhed?  Er  Kristus  dog- 
matisk i  sin  Foreskrivning  af  Love  for  vort  aandelige  Liv? 

Autoritativ  Handling  paa  dette  Felt  er  tværtimod  et  Be- 
vis paa  den  sande  Religion.  Yderligere,  hvis  en  stor  og 
mægtig  Intelligens  er  Kilden  for  religiøs  Sandhed,  hvorfor 
skulde  han  ikke  aabenbare  sin  Kundskab  gennem  udvalgte 
Individer?  Hvorfor  skulde  han  ikke  overdrage  sin  aande- 
lige Myndighed,  Præstedømmet,  til  Mænd,  som  kan  admi- 
nistrere og  velsigne  i  hans  Sted?  Mormonismen  gør  Krav 
paa  baade  Principper  og  Myndighed.  Den  er  autoritativ. 
Forbindelse  med  SKilden:  Religionen  er  ikke  kun  en  lukket 
Bog.  Menneskene  behøver  vedblivende  Vejledning  for  at 
møde  Livets  skiftende  Situationer.  Sand  Religion  skulde  sætte 
Mennesket  \  Kontakt  med  Gud  og  gavne  det  gennem  ved- 
blivende Vejledning.  Beretningerne  om  Kristus  og  Profeterne 
er  fulde  af  Aabenbaringer  afpasset  efter  de  forskellige  Tiders 
Folks  Sprog  og  Behov. 

Er  det  ikke  mærkeligt,  at  den  kristne  Verden  ikke  har 
modtaget  nogen  Aabenbaringer  mellem  den  apostolske  Tid 
og  1820?  Dette  Faktum  leder  Folk  til  at  tro,  at  vi  har  modtaget 
alle  de  Aabenbaringer,  der  vil  blive  givet  os.  De  antog  Joseph 
Smith  for  at  være  en  Daare,  en  Drømmer,  en  Fantast.  Hvor- 
for? Fordi  han  gjorde  det  samme,  blot  to  eller  tre  tusinde 
Aar  senere,  som  de  gamle  Profeter  og  Apostle  havde  gjort. 

Gennem   guddommelig   Aabenbaring   belærer  og  under- 

viser  Gud  sit  Folk.  Mormonismens  Historie  beviser  denne 
Kendsgerning.  Uden  saadan  Aabenbaring  er  Mormonismen 
tilbøjelig  til  at  miste  dens  Vitalitet.  Er  dette  ikke  Aarsagen 
til,  at  Jøderne  afveg  fra  det  sande  Evangelium  i  Tiden 
førend  Kristi  Fødsel?  De  havde  ikke  haft  nogen  Profeter 
i  aarevis.  Præsterne  havde  organiseret  og  ledet  deres  Guds- 
dyrkelse. 

Forstaaende:  Religionen  giver  sig  ud  for  at  være  en  Livs- 
plan —  baade  hvad  det  angaar  dette  og  det  evigefLiv. 
Saadan  en  Plan  maa  være  klar  at  forstaa  og  skikket  til  at 
praktisere.  Den  skulde  appellere  til  Menneskets  Fornuft. 
Sand  Religion  skulde  have  et  Svar  paa  Spørgsmaal  som 
disse:  Hvad  er  Guds  Natur?  Er  Livet  evigt?  Hvorfra  kom 
jeg?  Hvorfor  er  jeg  her?  Hvor  gaar  jeg  hen?  Hvad  er 
Døden?  Hvad  burde  jeg  gøre? 

Giver  Religionen  os  et  klart  og  forstaaeligt  Billede  af 
Livets  Mening?  Er  den  af  en  saadan  Natur,  at  den  tjener 
baade  som  et  Perspektiv  og  en  Vejleder?  Giver  den  Livet 
Hensigt  og  Mening.  Mange  Religioner  iklæder  disse  Spørgs- 
maal og  Problemer  Mystik.  Mennesket  lærer,  at  det  kun 
skal  tro  og  ikke  forstaa.  Forfatteren  af  denne  Artikel  talte 
engang  med  en  Skolelærer  i  en  tysk  Landsby  angaaende 
Religion.  Jeg  spurgte  ham,  hvorledes  hans  Forstaaelse  var 
angaaende  Guds  Natur.  Han  svarede:  „Læg  Mærke  til  en 
Spand  Vand  om  Vinteren.  Lad  Vandet  fryse  og  Sneen  lægge 
sig  ovenpaa  Isen.  Hvad  har  De  saa  i  Spanden?  Tre  For- 
mer af  det  samme  Element  —  Sne,  Is  og  Vand.  Hvis  De 
lader  Sneen  og  Isen  smelte,  bliver  de  tre  som  eet  —  Vand. 
Saaledes  er  det  ogsaa  med  Guddommen". 

En  interessant  Analogi;  men  fortæller  den  os  om  deres 
Væsen,  Hensigt  eller  Forhold  til  hinanden?  Sammenlign 
denne  Beskrivelse  med  Mormonernes  Lære  om  Guddom- 
men —  Faderens  Forhold  til  Sønnen;  og  Faderens,  Søn- 
nens og  den  Helligaands  Mission  som  de  tre  adskilte  Per- 
sonligheder. 

En  Religion  skulde  ikke  være  selvmodsigende.  Dens 
Principper  og  Lærdomme  maa  harmonere,  saa  de  danner 
et  forstaaeligt  Hele.  Er  f.  Eks.  Fordømmelse  af  Spædbørn, 
som  ikke  er  blevet  døbt,  forenelig  med  Læren  om  en  alkærlig 


78 

Fader  eller  Frelser?  Harmonerer  Læren  om  Naade  eller 
Fordømmelse  med  en  Plan,  som  anerkender  Mennesket 
som  en  evig  Intelligens  og  holder  det  ansvarlig  for  dets 
Gerninger? 

Omfatter  al  Sandhed:  De  hebræiske  Profeter  var  ikke  Na- 
turvidenskabsmænd. De  gav  os  aandelige  og  moralske  Love. 
Dette  er  Religionens  vigtigste  Mission.  Ikke  desto  mindre 
er  sand  Religion  tolerant  nok  til  at  opmuntre  og  modtage 
Sandhed  fra  alle  Kilder.  Den  behøver  ikke  at  bekæmpe 
Sandhedens  Fremgang,  fordi  denne  muligvis  skulde  kunne 
modsige  dens  egne  falske  Dogmer.  Sammenlign  Mormon- 
ismen med  andre  Religioner  paa  dette  Omraade. 
Effektiv;  „Af  deres  Frugter  skulde  I  kende  dem".  Hvad 
gør  Religionen  for  den  Person,  som  efterlever  den?  Gør 
den  ham  lykkeligere?  Forøger  den  hans  fysiske  Sundhed, 
beskytter  og  bevarer  den  gode  mentale  Holdninger  og  skaber 
aandelig  Styrke? 

Prøv  at  sammenligne  Mormonernes  Liv  med  Ikke-Mor- 
moners?  Hvor  finder  De  den  største  Tilfredshed,  den  største 
Lykke?  Forfatteren  af  denne  Artikel  havde  for  Vane  at 
lægge  Mærke  til  de  ældre  Mennesker  i  forskellige  europæiske 
Lande.  Han  talte  og  havde  Omgang  med  nogle  af  de  vel- 
staaende  og  lærde;  med  nogle  af  de  fattige  og  forsømte, 
der  boede  sammenhobede  i  Storbyernes  Fattigkvarterer. 
Begge  Klasser  syntes  at  mangle  Alderdommens  Tilfredshed. 
Enten  havde  deres  tidligere  Liv  ikke  skænket  dem  nogen 
Glæder  at  se  tilbage  paa,  eller  de  var  bange  for  at  se 
frem  i  Tiden  —  til  Døden.  Maaske  havde  de  endnu  ikke 
lært  at  leve. 

Nu,  der  findes  Masser  af  Mennesker  i  Verden,  som  har 
en  lykkelig  og  tilfreds  Alderdom.  Der  findes  mange  Mor- 
moner, som  ikke  har  det;  men  Forfatteren  af  denne  Ar- 
tikel tror,  at  Mormonismen  skaber  mere  Glæde  og  Tilfreds- 
hed i  Livet  end  nogen  af  de  andre  Religioner,  som  han 
har  observeret.  De  inviteres  til  selv  at  foretage  disse  Iagt- 
tagelser. 

fjesus  sagde:  Qu  skal  elske  SHerren  din  £)ud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  første  og  store  Sud  og 

det  andet  er  dette  ligt,  du  skal  elske  din  SYæste  som  dig  selv.    fHf  disse 

to  %$ud  afhænger  £oven  og  ^Profeterne. 

© 

Det  niende  Ungdomsstævnes  første  Halvdel  i 
København, 

JCørdag. 

Saa  sluttes  al  Fest  til  de  Gigers  Klang, 
og  Rusen  saa  brat  stilner  af, 
men  den  der  i  Brystet  har   Mindernes  Sang, 
gik  med  frydefuldt   Hjerte  derfra. 

Der  har  du  Temaet  over  hele  Stævnet,  denne  glade  for- 
ventningsfulde Ungdom,  der  med  spændt,  ja  næsten  over- 
spændt Forventning  saa  hen  til  de  to  Stævnedage,  og  jeg 
tror  alle  kunde  slutte  med  Ordene,  »gik  med  frydefuldt 
Hjerte  derfra«. 

Hvor  har  det  glædet  Hovedbestyrelsen  at  se  den  Virkelyst, 
der  til  Stævnet  i  Aar  er  blevet  lagt  for  Dagen.  Hjertelig  Tak 
til  alle  fra  den  yngste  til  den  ældste.  Om  7  Uger  fortsætter 
vi  igen  i  Aarhus,  og  hvis  anden  Halvdel  blot  bliver  tilnær- 
melsesvis af  samme  Format,  vil  jeg  sige,  at  ingen,  nej  ikke 
en  eneste  vil  blive  skuffet.  Provinsen  har  endnu  altid  været 
de  Opgaver  voksne,  der  blev  dem  stillede,  saa  det  er  med 
stor  Forventning  vi  ser  hen  til  Dagene  den  10.  og  11.  Au- 
gust. 

Stævnet  indlededes  med  en  Udflugt  Lørdag  Eftermiddag 
Kl.  15:15  fra  den  landligt  udseende  Banegaard  paa  Nørrebro- 
gade (Slangerupbanen). 

Kun  nogle  faa  kendte  Turens  Bestemmelsessted  Stor  var 
Glæden  over  det  smukke  Vejr  og  taarnhøjt  blev  Humøret, 
da  Distriktspræsidenterne  fra  Aalborg.  Aarhus,  Esbjerg  og 
Odense  troppede  op  med  humørfyldt  Sind,  og  den  gode 
Helligaand,  der  sætter  sit  Præg  paa  disse  vore  kære  Brødre. 
Saa  gik  Turen  til  Skovs.  I  Guds  skønne  Natur,  hvor  den 
friske  Luft  og  straalende  Sol  forhøjede  det  allerede  glimrende 
Humør.  Her  var  tilrettelagt  en  Skattejagt  af  Br.  Keiser,  og 
nu  blev  der  Travlhed  hos  de  fire  Tropsledere,  der  hver  fik 
udleveret  et  Kort  over  Skoven  og  med  deres  Hold  skulde 
finde  32  Flaskeposter  med  Depecher  og  Billeder,  der  alle 
angav  Retningen  til  Skattekisten.  Efter  2  Timers  heftig  Sø- 
gen   lykkedes    det    Hold    Nr.    3    under  Ledelse  af  Br.  Svend 

Jiirgensen  at  finde  Skattekisten,  der  indeholdt  Den  kostelige 
Perle,  Mormons  Bog  og  Kirsebær  til  Deltagerne.  (En  virkelig 
Skat). 

Turen  sluttede  ved  Bredden  af  Bagsværd  Sø,  og  nu  var 
der  ingen,  der  havde  glemt  Appetitten.  Det  samme  kan  des- 
værre ikke  siges  om  Madpakken. 

Man  brød  op,  og  under  Sang  og  lystig  Skæmt  gik  Turen 
til  Skovbrynets  Station,  hvorfra  Toget  førte  os  mod  Hoved- 
staden. 

Medens  Br.  Enoch  Andersen  istemte  »Der  er  et  yndigt 
Land«,  lykkedes  det  W.  0.  P.  at  overbevise  Togbetjenten 
om,  at  Billetantallet  stemte. 

Midt  i  fjerde  Vers,  blev  vi  alle  purret  ud,  og  her  ved  Van- 
gede Station,  stod  en  halv  Snes  Søskende  og  tog  imod  Skat- 
tejægerne. I  Procession  førtes  vi  til  Br.  Kaisers  Villa,  hvor 
et  overordentlig  smukt  Traktement,  under  Ledelse  af  Str. 
Kaiser,  ventede  os.  Man  glemte  dog  ikke  i  al  Glæden  Kir- 
kens smukke  Sange,  og  Missionspræsident  Orson  B.  West 
takkede  i  en  ydmyg  Bøn  Herren  for  den  dejlige  Dag.  Saa- 
dant  sluttede  den  første  Stævnedag,  som  enhver  Dag  bør 
slutte  for  enhver  Sidste  Dages  Hellig. 

Det  var  lykkedes  paa  den  Hverdag  at  samle  50  Deltagere. 
Søndag. 

Den  23.  Juni  oprandt  i  straalende  Sol.  Allerede  ved  9  Ti- 
den saa  man  de  første  af  Kirkens  trofaste  vandre  frem  mod 
vor  skønne  Bygning  i  Borups  Alle,  og  til  vor  store  Glæde 
fandtes  flere  Søskende  fra  forskellige  Egne  paa  denne  Side 
Storebælt. 

Søndagen  indlededes  med  Funktionærmøde  Kl.  930,  man 
konstaterede,  at  alle  Deltagerne  paa  Programmet  vilde  give 
Møde. 

Saa  begyndte  Formiddagsmødet.  Man  mærkede  straks  den 
gode,  velsignede  Helligaand,  som  vor  himmelske  Fader  i  sin 
store  Naade  i  rigt  Maal  skænkede  os.  Den  Fred,  man  saa 
paa  hvert  Ansigt,  talte  sit  tydelige  Sprog 

Da  Bruset  fra  Sangen,  »Da  du  styrket  fra  dit  Leje«,  to- 
nede ud  fra  Kirken  med  en  Kraft  og  Skønhed,  maatte  det 
rive  alle  med  sig. 

Nu  Programmet  Slag  i  Slag  og  alle  gjorde  sin  Del  og 
ydede  det  allerbedste,  saa  Formiddagsmødet  med  sine  119 
tilstedeværende  lagde  den  solide  Grundsten  til  Stævnets  øv- 
rige Møder. 

Der  var  arrangeret  Middagsspisning  i  den  lille  Sal,  her 
serveredes  en  delikat  Ret  Mad  for  75  Øre.  Det  tjener  de 
flittige  Søstre  til  stor  Ære,  at  dette  velsmagende  og  veltil- 
beredte   Maaltid  kunde  serveres  til  saa  billig  en  Pris. 

(Fortsættes  Side  84). 

Hvorfor  betale  Tiende? 

af  Distriktspræsident  Enok  Andersen,  København. 

Ovre  i  Filmsbyen  Hollywood  gaar  der  en  lille  »Mormon- 
pige« ved  Navn  Lorine  Day.  Hun  er  efter,  hvad  Bladene 
skriver,  en  kommende  »Star«.  Hun  blev  en  Dag  interviewet 
og  Reporteren  spurgte  hende:  »Hvorfor  ryger  De  ikke,  Miss 
Day?«  Hun  svarede:  »Jeg  er  født  i  et  Mormonhjem.  Jeg 
hverken  ryger  eller  drikker  Cocktail«.  »Hvorfor  er  De  da  ved 
Teatret?«  »Vi  Mormoner  ser  ikke  noget  forkert  ved  et  godt 
Teaterstykke  eller  en  god  Film«.  »Betaler  De  saa  ogsaa  Ti- 
ende«, fortsatte  Reporteren.  »Ja,  det  gør  jeg  rigtignok,  og 
jeg  er  stolt  deraf«.  Da  Str.  Lorine  Day  har,  hvad  vi  kalder 
»Stjernegage«  betaler  hun  en  stor  Tiende;  men  det  er,  som 
hun  selv  siger  det,  en  Fornøjelse  for  hende  at  betale  den. 
Hun  er  oplært  til  at  betale  Tiende.  Af  sin  Biskop  faar  hun 
det  bedste  Lov. 

Som  Lorine  Day  skulde  vi  alle  være  stolte  og  glade  over, 
at  vi  er  i  Stand  til  at  betale  Tiende.  Naar  vi  betaler  Tiende, 
er  vi  med  til  at  opretholde  Kirken  baade  indadtil  og  udadtil. 
Det  økonomiske  System  i  Verden  i  Dag  er  i  Ulave,  alle  si- 
ger, der  maa  komme  noget  nyt. 

Profeten  Joseph  Smith  viste  Vejen  for  hele  Verden,  idet 
han  som  et  Redskab  i  Guds  Haand  gav  Verden  det  fuld- 
komne sociale  System,  den  forenede  Orden.  Denne  Orden 
var  De  Sidste  Dages  Hellige  paa  det  daværende  Tidspunkt 
dog  ikke  i  Stand  til  at  efterleve.  Et  andet  og  mindre  fuld- 
komment System,  Tiendeordningen,  blev  da  indført.  Tiende- 
ordningen har  staaet  sin  Prøve.  Den  har  vist  sig  endog  at 
være  særdeles  anvendelig.  Vor  Kirkes  Velstand  og  Trivsel 
beror  paa  Medlemmernes  Villighed  til  at  efterleve  Systemet. 
Vi  har  gjort  den  Erfaring,  at  den,  der  efterlever  Tiendeloven, 
kommer  meget  sjældent  ud  for  at  bede  om  Hjælp.  50%  af 
Søskende  i  København  Gren  betaler  deres  Tiende.  Spørg 
hver  af  dem,  om  de  ønsker  at  holde  op.  Det  er  farligt  at 
komme  bagud  med  Tiendebetaling;  thi  straks  lyder  der  en 
Røst  i  vort  Øre:  »Det  er  ikke  nødvendigt«.  Lyt  aldrig  efter 
denne  Stemme;  det  er  et  Skridt  væk  fra  Kirken. 

Maa  jeg  ved  denne  Lejlighed  sige  til  Søskende,  at  ogsaa 
Fasteoffer  er  meget  vigtig.  Fasteofferet  gaar  saa  godt  som 
ubeskaaret  til  Grenens  fattige.  Det  er  kun  formedelst  Sø- 
skendes Opfyldelse  af  denne  Lov,  at  vi  kan  række  vore  min- 
dre bemidlede  Medlemmer  en  hjælpende  Haand. 

Gud  velsigne  enhver  Tiendebetaler  til  at  fortsætte,  og  Gud 
velsigne  enhver  Ikke- Tiendebetaler  til  at  prøve,  om  Herren 
ikke  vil  holde   sine   Løfter. 

PORTRÆTTER. 


in. 

Ældste  Jes  P.  Jessen  blev  døbt  den  20  December  1926 
og  har  saaledes  gennem  ca.  fjorten  Aar  bevist  sin  Kærlighed 
til  Jesu  Kristi  Evangelium  og  sin  Loyatitet  overfor  Kirken. 
Broder  Jessen  har  altid  været  villig  til 
at  bruge  sine  Talenter  og  Evner  i  Kirkens 
Tjeneste;  ligegyldigt  naar  der  er  blevet 
kaldet  paa  ham,  har  han  med  Glæde 
paataget  sig  de  ham  stillede  Opgaver 
—  og  løst  dem. 

Ældste  Jessen  kender  Livet  som 
Frontsoldat.  Under  Verdenskrigen  fik 
han  et  dybt  Indblik  i  Krigens  sande 
Karakter,  naar  Helvede  synes  at  være 
sluppet  løs  Broder  Jessen  har  en  urok- 
Jes  P.  Jessen  kelig  Tro  paa  Guds  Eksistens  og  et 
fast  Vidnesbyrd  om  Mormonismens  Guddommelighed.  Han 
har  altid  med  Glæde  baaret  sitVidnesbyrd  derom,  naar  Lejlig- 
hed gaves.  Han  blev  kendt  omkring  i  Danmark,  da  han  i 
1935  udførte  en  Mission,  som  baade  han  selv  og  Kirken 
havde  Glæde  af  paa  Grund  af  hans  noble  Optræden  som 
en  Forsvarer  af  Sandhed  og  Ret.  Her  vilde  det  være  pas- 
sende at  minde  om,  at  hans  nu  afdøde  Hustru,  som  ikke 
var  Medlem  af  Kirken,  villigt  gik  ind  paa  at  lade  sin  Mand 
tage  paa  Mission. 

Tre  Karakteregenskaber  præger  Ældste  Jessen:  Ærlighed, 
Oprigtighed  og  Loyalitet.  Ved  Hjælp  af  disse  aandelige 
Værdier  har  han  skabt  en  trofast  Sidste  Dages  Hellig,  for 
hvem  ingen  Opgave  synes  for  svær. 

IV. 

En  forhenværende  Missionspræsident  sagde  ved  en  vis 
Lejlighed  til  Forfatteren  af  disse  Li- 
nier: „Broder  Løvendahl  er  en  Mand, 
som  er  vokset  aandeligt  med  de  Op- 
gaver, han  har  faaet  betroet".  Der  ligger 
en  dyb  Sandhed  i  disse  Ord  Evangeliet 
er  i  Stand  til  at  føre  et  Menneske  opad, 
hvis  det  enkelte  Individ  ønsker  at  be- 
nytte sig  deraf.  Ældste  Løvendahl  har 
med  Iver  og  Flid  trofast  forsøgt  at 
holde  Evangeliets  Fane  højt.  Han  har 
gennem  sit  Arbejde  i  Esbjerg  Distrikt 

Marius  Løvendahl  g-vundet  Søskendes  Tillid  og  Kærlighed, 

med  Ydmyghedens  Aand  forsøger  han  at  lede  Arbejdet, 
og  Resultaterne  er  heller  ikke  udeblevet.  Sammen  med 
Kirkens  Medlemmer  i  Esbjerg  Distrikt  har  han  gjort  dette 
til  et  Arbejdsfelt  med  rige  Muligheder  for  Evangeliets  Ud- 
bredelse. 

Ældste  Løvendahl  har  et  stort  Vidnesbyrd  om  Mormon- 
ismens Guddommelighed,  et  Vidnesbyrd,  som  han  med  Glæde 
bringer  til  alle,  rig  og  fattig,  høj  og  lav.  Loyalitet  er  et 
Karaktertræk,  som  kendetegner  Broder  Løvendahl;  og  uden 
Loyalitet  kan  ingen  have  Sukces  i  Jesu  Kristi  Kirke  af  Sidste 
Dages  Hellige.  Han  omfatter  Kirken  med  en  aldrig  svigtende 
Kærlighed,  han  ønsker  at  tjene  den  og  dens  Medlemmer. 
Og  in^en  er  større  end  den,  som  ønsker  at  tjene  andre. 

(Odense.  Øovaavskonfevence. 

Foraarskonferencen  i  Odense  den  4.  og  5.  Maj  blev  til 
Opmuntring  og  Opbyggelse  for  Søskende,  idet  Kærligheden 
til  Evangeliet  kom  til  Udtryk  i  det  store  Antal,  som  var  til 
Stede  ved  de  forskellige  Møder. 

Missionspræsident  Orson  B.  West  kunde  desværre  ikke 
være  i  Odense  ved  Konferencen;  men  Søskende  havde  den 
store  Glæde,  at  Forstander  Marius  Løvendahl  fra  Esbjerg 
var   til   Stede  ved  alle   Møderne  for  at  tale   til  os. 

Lørdag  den  4.  Maj  var  Bestyrelserne  for  de  forskellige  Or- 
ganisationer samlet  og  afgav  deres  Rapport,  som  udviste  et 
udmærket  Stykke  Arbejde.  Broder  Løvendahl  talte  derefter 
til  Funktionærerne  om  at  være  nidkære  og  trofaste  i  Arbej- 
det.   Der   var    1 1    til  Stede. 

Søndag  Morgen  Kl.  9  afholdtes  der  Præstedømsmøde  med 
10  Brødre  til  Stede.  Det  var  et  udmærket  Møde,  hvor  Vid- 
nesbyrdets Aand  var  til  Belæring  og  Opmuntring  for  alle 
nærværende. 

Kl.  10  udførte  Søndagsskolen  et  interessant  og  afvekslende 
Program  under  Ledelse  af  Søndagsskolens  Præsident  Broder 
J.  Chr.   Hansen.   Der  var   26  til  Stede. 

Ved  Aftenmødet  var  der  særlig  mange  Søskende.  Forsam- 
lingen var  paa  34  ialt.  i  .Taler  var  Distriktspræsident  Aksel  Mathi- 
sen,  der  talte  over  »Tro«,  derefter  Solosang  v.  Søster  Nora 
Jørgensen.  Ældste  Anders  Peter  Andersen,  Palleshave  talte 
derpaa  om,  hvilke  Velsignelser  Profeten  Joseph  Smith  havde 
skænket  Menneskeheden,  hvorefter  Søster  Anna  Kammers- 
gaard  oplæste  en  Deklamation.  Ældste  Viggo  Christensen 
talte  nu  over  Emnet  »Guds  sande  Lærdomme«.  Aftenens 
sidste  Taler  Distriktspræsident  Marius  Løvendahl,  Esbjerg, 
talte  opbyggende  om   »Vejen  til  Guds  Rige«. 

Mandag  Aften  afholdt  Den  kvindelige  Hjælpeforening  et 
udmærket  Møde  under  Ledelse  af  Præsidentinden  Str.  Sophie 

Hansen.   Sidste  Del   af  Programmet   formede  sig  som   en   lille 
Festlighed  med  Salg  af  Forfriskninger. 

Foraarskonferencen  var  dermed  Slut  og  havde  formedelst 
Guds  Aand  givet  Glæde  og  Styrke  til  at  leve  som  Sidste 
Dages   Hellige.  A.  M 

^Det  niende  ctlngdomsstævne.    (Fortsat  fra  Side  80). 

Eftermiddagsmødet  begyndte  Kl.  13.  Man  havde  ikke  ven- 
tet særlig  stor  Tilslutning,  men  alligevel  var  der  I09,  der 
havde  givet  Afkald  paa  andre  Goder  for  at  høre  Guds  Ord 
talt. 

Den  Aand,  der  havde  været  over  Formiddagsmødet,  præ- 
gede i  samme  Grad  dette  Møde,  og  da  man  optog  nogle  af 
vore  søde  unge  Piger  som  Bikubepiger  og  Løfterne  blev  gi- 
vet af  denne  rene  Ungdom  til  Herren,  var  alle  i  Salen  rørt 
i  sit  inderste.  At  Talerne  og  Sangene  var  de  fineste  fine 
skal  kun  nævnes  for  en  Forms  Skyld. 

Aftenmødet,  som  altid  har  været  det  centrale  i  vore  Stæv- 
ner, var  ogsaa  denne  Gang  Dagens  store  Oplevelse.  Af  de 
c.  200  tilstedeværende  tror  jeg  ikke,  der  fandtes  een  eneste 
der  kunde  sige,  at  Aftenen  ikke  var  præget  stærkt  af  Guds 
Aand,  den  Aand,  vi  søger  at  drage  til  os,  naar  vi  samles  i 
Guds  Navn 

Det  skal  ikke  være  min  Opgave  denne  Gang  at  nævne  Ta- 
lere og  Navne  paa  Deltagere,  men  enkelte  Ting  maa  frem- 
hæves. Korets  Præstationer.  Distriktspræsidenternes  Taler 
ved  de  forskellige  Møder,  og  tilsidst  den  gribende  Appel,  som 
vor  Missionspræsident,  Aftenens  sidste  Taler,  rettede  til  Forsam- 
lingen. Den  Aand,  der  straalede  ud  fra  vor  Leder,  greb  os  om 
Hjerteroden,  den  Overbevisningens  Kraft,  der  i  hvert  Ord 
rettedes  som  Dolkestød  mod  enhver  daarlig  Samvittighed, 
giver  en  Lyst  til  at  tage  fat  med  fornyet  Iver  og  Standhaf- 
tighed paa  det  Værk,  der  for  os  er  det  eneste,  der  fører  til 
celestial  Herlighed  hos  Gud  vor  Fader. 

Dette  Stævne,  der  begyndte  saa  glimrende,  sluttede  med 
den  mest  overbevisende  Kraft  om  Guds  Kirkes  evindelige 
Bestaaen  om  Fremgangen  for  den,  og  sidst  men  ikke  mindst 
om  Sandheden   i  vort   Evangelium.  Julius  Andersen. 

